Case ID: 1096939
Sentence 52: Belə ki, Azərbaycan Respublikası MPM-nin 97.5-ci maddəsinin tələbinə əsasən, tərəf ekspertizanın keçirilməsində iştirak etməkdən imtina edirsə və ya onun keçirilməsinə mane olursa (ekspertizaya gəlmir, zəruri tədqiqat predmetlərini ekspertə təqdim etmir, ekspertizanın aparılması üçün tələb olunan xərcləri ödəmir və s.) və işin hallarına görə bu tərəfin iştirakı olmadan ekspertizanı keçirmək mümkün deyilsə, məhkəmə hansı tərəfin iştirak etməkdən imtina etməsindən, habelə bunun onun üçün hansı əhəmiyyət kəsb etməsindən asılı olaraq, ekspertiza təyin edilən faktı, onun hüquqi nəticələrini əsaslandırmaqla təsdiq olunmuş və yaxud rədd edilmiş hesab edə bilər.Apellyasiya instansiyası məhkəməsi sadalanan maddi, prosessual hüquq normalarının tələblərini hazırki mülki mübahisəyə tətbiq edib yuxarıda sadalanan məlumatları mötəbər sübut kimi qəbul edib və onları birlikdə qiymətləndirərək bu qənaətə gəlmişdir ki, qeyd olunanlar, xx xxx 2017-ci ildə İddiaçı x qızından doğulmuş uşağın atasının Cavabdeh olması nəticəsinə gəlməyə əsas verir.